*Projekts*

Jelgavas novada dome

**LĒMUMS**

Jelgavā

2024.gada \_\_. maijā Nr.\_

**Par finansējuma piešķiršanu jumta seguma atjaunošanai Kalnciema pagasta pārvaldes ēkā**

Kalnciema pagasta pārvaldes ēkā pēc spēcīga lietus caur jumta seguma spraugām ūdens nonāk līdz telpu griestiem. Līdz ar to ir bojāti griesti, to apmetums, kā arī mitrums turpina plūst tālāk un veido pelējumu. Šie mitruma radītie bojājumi ilgtermiņā apdraud darbinieku un citu apmeklētāju drošību, kā arī bojā ēkas pamatus.

Apsekojot objektu un veicot jumta diagnostiku, tika konstatēts, ka jumts palicis neelastīgs, drūpošs, nelīdzens un kūkumains, kas liecina par bojātu segumu. Zem jumta seguma nav nodrošināta siltumizolācija, ir tikai dzelzsbetona pārsegums. Lai novērstu bojājumus, ir nepieciešams veikt jumta seguma atjaunošanu.

Pamatojoties uz Pašvaldību likuma 4.panta pirmās daļas 2.punktu, Jelgavas novada domes 2024. gada 22. janvāra lēmumu Nr.1 (protokols Nr. 1) “Par Jelgavas novada pašvaldības budžetu 2024. gadam”, 2023.gada 26.jūlija iekšējo noteikumu (lēmums Nr. 38, protokols Nr.17.) “Jelgavas novada pašvaldības Budžeta sagatavošanas un izpildes organizēšanas kārtība” 29.5. punktu, Jelgavas novada dome **nolemj:**

1. Piešķirt finansējumu no programmas “Līdzekļi neparedzētiem izdevumiem - pašvaldību līdzekļu neparedzētiem gadījumiem plānošanas vajadzībām” 8782 EUR (*astoņi tūkstoši septiņi simti astoņdesmit divi* *euro*) apmērā, lai novērstu esošos jumta bojājumus Kalnciema pagasta pārvaldes ēkas jumtam, Lielā ielā 11, Kalnciemā, Kalnciema pagastā, Jelgavas novadā.
2. Kontroli par lēmuma izpildi uzdot Jelgavas novada Īpašuma pārvaldes Infrastruktūras pārvaldības nodaļai, Kalnciema pagasta pārvaldei un Budžeta plānošanas nodaļai.

Domes priekšsēdētāja pienākumu izpildītāja I.Vītola

Sagatavoja:

K.Ribakova, 28899477